ΓΡΑΠΤΗ ΕΡΩΤΗΣΗ E-2185/03

υποβολή: Erik Meijer (GUE/NGL) προς την Επιτροπή

(30 Ιουνίου 2003)

Θέμα: Ηπό επικίνδυνες συνθήκες αποξήλωση παλαιών πλοίων απόπο-αμειβόμενο εργατικό δυναμικό, στις ακτές της Νοτίου Ασίας, με τη συνεπαγόμενη έκλυση τοξικώνλικών

1. Γνωρίζει η Επιτροπή ότι η αποξήλωση των παλαιών πλοίων μετατίθεται όλο και περισσότερο προς τις ακτές χωρών όπως η Ινδία, το Μπαγκλαντές και το Πακιστάν, σε συνθήκες που άπτονται του ερασιτεχνισμού, χωρίς καμία προστασία του εργατικού προσωπικού, καθώς και ότι οι δραστηριότητες αυτές συνεπάγονται την ελευθέρωση όχι μόνο 95 % χάλυβα, αλλά επίσης και τοξικών ουσιών, μεταξύ των οποίων ο αμίαντος και τα PCB, συχνά δε και καταλοίπων πετρελαίου και αερίου·

2. Γνωρίζει η Επιτροπή ότι οι ως άνω δραστηριότητες ρυπαίνουν ανεπανόρθωτα τις ακτές, καταστρέφουν σε μόνιμη βάση τους παραδοσιακούς βιοποριστικούς πόρους των αγροτών και των αλιέων που ζουν κοντά στις τοποθεσίες όπου πραγματοποιείται η αποξήλωση και ότι οι εργάτες, οι οποίοι κερδίζουν μόνο 2 ευρώ την ημέρα, είναι συχνά θύματα ατυχημάτων, πολλές φορές θανατηφόρων·

3. Μπορεί να αναφέρει η Επιτροπή εάν αναμένει στο μέλλον την εντατικοποίηση των επικίνδυνων αυτών πρακτικών, δεδομένου ότι πολλά πετρελαιοφόρα μονού κύτους πρόκειται να αποσυρθούν κατά τα επόμενα έτη, ενώ οι χαμηλές αμοιβές και η έλλειψη μέτρων ασφάλειας θα ωθήσουν πολυάριθμες επιχειρήσεις στο να ξεφορτωθούν τα σκουριασμένα πλοία τους στις ακτές της Νοτίου Ασίας·

4. Είναι σε θέση η Επιτροπή να επιβεβαιώσει ότι οι ως άνω πρακτικές αντιβαίνουν προς την ισχύουσα νομοθεσία, τη σύμβαση της Βασιλείας, η οποία απαγορεύει τις εξαγωγές τοξικών αποβλήτων·

5. Είναι διατεθειμένη η Επιτροπή, συγκεκριμένα επ' ευκαιρία της συνεδρίασης του Διεθνούς Ναυτιλιακού Οργανισμού (ΔΝΟ), τον Ιούλιο του 2003, να προωθήσει τη θέσπιση μέτρων, προκειμένου να τεθεί πραγματικά τέρμα, τούτο δε το ταχύτερο δυνατόν, στις εν λόγω εξαγωγές επικίνδυνωνλικών και αποβλήτων·

Κοινή απάντησητου κ. Wallstrm εξ ονόματος της Επιτροπήςστις γραπτές ερωτήσεις E-2185/03 και E-2290/03

(10 Σεπτεμβρίου 2003)

Η Επιτροπή και γνωρίζει και ανησυχεί ιδιαίτερα για το γεγονός ότι πραγματοποιούνται και αυξάνονται συνεχώς οι εξαγωγές προς την Ασία πλοίων που βρίσκονται στο τέλος του κύκλου ζωής τους καθώς και για τις συνθήκες κάτω από τις οποίες πραγματοποιείται η διάλυση αυτών των πλοίων, και συμφωνεί ότι αυτές οι εξαγωγές πρέπει να διέπονται από τους κανόνες τους διεθνούς δικαίου.

Όσον αφορά στα πετρελαιοφόρα μονού κύτους, η Επιτροπή έχει ήδη αναφέρει, κατά τη συζήτηση της πρότασης στο πλαίσιο της επιτροπής περιφερειακής πολιτικής, μεταφορών και τουρισμού (RETT), την πρόθεσή της να εκπονήσει μελέτη σχετικά με τον αντίκτυπο της ταχύτερης απόσυρσης πετρελαιοφόρων μονού κύτους στη βιομηχανία ανακύκλωσης πλοίων.

Όπως σημειώνεται, η εξαγωγή επικίνδυνων αποβλήτων σε διεθνές επίπεδο ρυθμίζεται από τη σύμβαση της Βασιλείας. Η σύμβαση της Βασιλείας, όπως τροποποιήθηκε, εφαρμόζεται στην κοινοτική νομοθεσία μέσω του κανονισμού (ΕΟΚ) για τη μεταφορά αποβλήτων αριθ. 259/93(1). Ο εν λόγω κανονισμός σαφώς απαγορεύει την εξαγωγή επικίνδυνων αποβλήτων όπως ο αμίαντος, τα πολυχλωριομένα διφαινύλια (PCB), τα βαρέα κλάσματα πετρελαίου και οι βαφές τριβουτυλοκασσιτέρου (TBT) από την Κοινότητα προς τις χώρες που δεν συμμετέχουν στον Οργανισμό Οικονομικής Συνεργασίας και Ανάπτυξης (ΟΟΣΑ).

Στο πλαίσιο του Διεθνούς Ναυτιλιακού Οργανισμού, η Κοινότητα και τα κράτη μέλη της έχουν δεσμευτεί να εργαστούν για την οριστικοποίηση οδηγιών για το θέμα αυτό, οι οποίες θα λαμβάνουν πλήρωςπόψη την κοινοτική νομοθεσία, τη σύμβαση της Βασιλείας και τις τροποποιήσεις της καθώς και τις οδηγίες του για τη διάλυση πλοίων.

Η Επιτροπή αποδίδει ιδιαίτερη σημασία στο ζήτημα και θεωρεί επιτακτική ανάγκη την τήρηση και την ενδυνάμωση, από όλα τα εμπλεκόμενα μέρη, του νομοθετικού πλαισίου που παρέχεται από τη σύμβαση της Βασιλείας καθώς και από τον κανονισμό (ΕΟΚ) αριθ. 259/93 για τις μεταφορές αποβλήτων. Για το λόγο αυτό η Επιτροπή προέτρεψε τα κράτη μέλη να δώσουν προτεραιότητα στο ζήτημα αυτό, σε διεθνές επίπεδο, να ασχοληθούν με όλες τις συνιστώσες του — είτε αφορούν θέματα περιβάλλοντος,γείας ή ασφάλειας είτε είναι τεχνικής ή νομικής φύσης — με εκτενή τρόπο και να εξασφαλίσουν την τήρηση της σύμβασης της Βασιλείας και του κανονισμού για τις μεταφορές αποβλήτων.

Επιπλέον, η Κοινότητα και τα κράτη μέλη της έχουν αναλάβει τη δέσμευση να ενσωματώσουν τα θέματα περιβάλλοντος,γείας και ασφάλειας στη στήριξη που παρέχουν στις αναπτυσσόμενες χώρες. Από την άποψη αυτή, η ανταλλαγή πληροφοριών, ο επιμερισμός της ευθύνης και η δημιουργίαποδομής θεωρούνται καθοριστικά στοιχεία για την ορθή διαχείριση των αποβλήτων και για τη βελτίωση της ασφάλειας των θαλάσσιων μεταφορών.

(1) Κανονισμός (ΕΟΚ) αριθ. 259/93 του Συμβουλίου της 1ης Φεβρουαρίου 1993 σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και έξοδό τους, ΕΕ L 30 της 6.2.1993.